Anna Incerti

Anna Carmela Incerti (født 19. januar 1980) er en italiensk langdistanseløper, som særlig konkurrerer i maraton.  

Hun har representert Italia ved både EM, VM og OL, og har et EM-gull fra 2010. 

 Resultater 
Hun vant Firenze maraton i 2003, og ble med det italiensk mester i maraton.Franco Civai (26.12.2008), Firenze Marathon. Besøkt 5. april 2011. Angelo Carosi vant herreklassen dette året. Hun fikk også bronse på 10.000 meter ved Universiaden 2003. Hun begynte etter dette å fokusere på lengre løp, og satte personlig rekord på maraton ved EM i friidrett 2006 med tiden 2.23,53, og endte på en niendeplass. Året etter kom hun på 17.-plass ved VM i friidrett 2007. 

Hun deltok ved Sommer-OL 2008 i Beijing, der hun kom på 14.-plass med ny personlig rekord på 2.30,55.Sports-Reference.com – Anna Incerti . Besøkt 5. april 2011. Senere på året vant hun Milan maraton, der hun igjen satte ny personlig rekord på 2.27,42, og hun avsluttet sesongen med ny italiensk rekord på 32,12 minutter ved matatonløpet San Silvestre Barcelona.Antonin Hejda, National Records – 10 kilometers Road , besøkt 5. april 2011.

I mars 2009 vant hun Roma-Ostia halvmaraton, og hun vant samme distanse ved Middelhavslekene 2009 i Pescara.Diego Sampaolo, Cusma double; Sdiri shows solid form again, 8.29m - Mediterranean Games, Day 4. IAAF. Besøkt on 6. april 2011. Ved EM i friidrett 2010 vant hun bronse i maraton. 

Da hun løp Osaka maraton i 2011 forbedret hun sin personlige rekord til 2.27,33, og kom på fjerdeplass. Like etterpå forbedret hun også sin personlige rekord på halvmaraton, da hun slo Jessica Augusto og vant Roma-Ostia maraton med tiden 1.09,06. Dette var også ny løyperekord.Elena Viola, Beyu and Incerti win at Roma Ostia. IAAF. Besøkt 56. april 2011. Etter høydetrening i Ifrane i Marokko løp hun Stramilano halvmaraton, men var ikke fornøyd med andreplassen sin bak Eyeshaneh Ababel.Diego Sampaolo, Kisorio wins 40th edition of Stramilano Half Marathon in 60:03. IAAF. Besøkt 6. april 2011. 

Hun er gift med Stefano Scaini, som også er maratonløper.

 Referanser 

 Eksterne lenker 


Kategori:Italienske langdistanseløpere
Kategori:Deltakere for Italia under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Italia under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Italia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Italia under EM i friidrett 2022